Diari Oficial de la Generalitat Valenciana


Sumari del DOGV 6893, del 31-10-2012 (2012/10051)

RESOLUCIÓ de 29 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament del Verger per a l'atorgament d'una nova autorització de taxi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10213


Data del document
:   29-10-2012

Organisme emissor
:   Conselleria de Presidència

Tipus de document
:   Resolució

Descriptors 

:   * taxi

RESOLUCIÓ de 29 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament del Verger per a l'atorgament d'una nova autorització de taxi. [2012/10058]  
L'Agència Valenciana de Mobilitat i l'Ajuntament del Verger han subscrit, després de la tramitació prèvia reglamentària, el 20 de juliol de 2012, el conveni pel qual s'instrumenta l'encàrrec de gestió a l'Ajuntament del Verger per a l'atorgament d'una nova autorització de taxi.  
  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 981/2012, i que figura com a annex d'esta resolució.  
  
  
València, 29 d'octubre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament del Verger per a l'atorgament d'una nova autorització de taxi  
  
El Verger, 20 de juliol de 2012  
  
Reunits  
D'una part, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1.d de l'Acord del Govern Valencià pel qual s'aproven els Estatuts de l'Entitat de Transport Metropolità de València.  
I d'una altra, Miguel González Bañó, alcalde de l'Ajuntament del Verger, facultat expressament per a este acte per Acord del Ple d'11 de juny de 2011.  
Ambdós parts intervenen en nom i representació de les seues respectives entitats i en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a formalitzar este encàrrec de gestió, i a este efecte  
  
  
Exposen  
I. Que la Llei 6/2011, d'1 d'abril, de la Generalitat, de Mobilitat de la Comunitat Valenciana, atribuïx a la Generalitat, en l'article 44, l'exercici de les competències administratives en relació amb el servici de taxi a través de l'Agència Valenciana de Mobilitat, i es poden encomanar estes competències als ajuntaments en virtut del que establix el punt 5 del referit article 44.  
Que l'Ajuntament del Verger ha manifestat el seu interés a atorgar una nova autorització de taxi, i disposa a més dels mitjans materials i humans necessaris per a l'exercici de les competències esmentades dins del seu terme municipal.  
II. Que per raons d'eficàcia, ambdós parts estimen oportú que el procediment per a l'atorgament, si és el cas, d'una nova autorització de taxi s'efectue per l'Ajuntament del Verger, per a la qual cosa subscriuen el present conveni d'encàrrec de gestió a l'empara del que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents  
  
Clàusules  
  
Primera. Objecte del conveni d'encàrrec de gestió  
És objecte del present conveni l'encàrrec de gestió de la competència per a l'atorgament d'una autorització de taxi adaptat a persones amb mobilitat reduïda per part de l'Agència Valenciana de Mobilitat a l'Ajuntament del Verger.  
Segona. Abast de l'encàrrec  
L'encàrrec aconseguix l'execució de totes aquelles actuacions que siguen necessàries per a l'atorgament d'una autorització de taxi residenciada en el municipi del Verger.  
Queda fora de l'abast de l'encàrrec de gestió l'emissió de la corresponent targeta de transport associada a l'autorització, que serà efectuada per l'Agència Valenciana de Mobilitat, així com la seua gestió ordinària (visats, suspensions...).  
  
Tercera. Mitjans materials i humans  
L'Ajuntament del Verger aportarà els mitjans materials i humans necessaris per a l'execució de l'encàrrec de gestió, corresponent així mateix a l'òrgan municipal corresponent la resolució dels expedients que es tramiten a l'empara de l'encàrrec.  
  
Quarta. Normativa aplicable per a l'execució de l'encàrrec  
Per al dictat i execució dels actes administratius derivats de la gestió de les competències encomanades, haurà d'aplicar-se la Llei 6/2011, de la Generalitat, de Mobilitat de la Comunitat Valenciana, i la normativa reglamentària d'aplicació.  
  
Quinta. Assessorament tècnic  
En aquells casos en què l'Ajuntament del Verger necessite assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat prestarà el seu suport a les unitats administratives municipals que així ho requeriren.  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'adequada execució de l'encàrrec de gestió. En este sentit, l'esmentada unitat podrà demanar la informació que precise per a esta funció i consultar en qualsevol moment els expedients que tramite l'Ajuntament.  
Per a la interpretació del conveni, així com per a la resolució dels possibles conflictes que puguen plantejar-se, es crearà una comissió paritària a l'efecte, que estarà presidida pel director o directora de l'Agència Valenciana de Mobilitat o membre del personal de l'Agència en qui delegue.  
  
Sèptima. Vigència del conveni  
El present conveni se subscriu per un període de dos anys o fins al compliment dels seus fins, si això succeïx abans. No obstant això, podrà ser denunciat per qualsevol de les parts amb un termini de preavís de, com a mínim, dos mesos.  
  
Octava. Naturalesa i règim jurídic  
Este conveni té naturalesa administrativa i es regirà pels seus propis termes i condicions, així com pel que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Jurisdicció competent  
Atesa la naturalesa administrativa d'este conveni d'encàrrec de gestió, l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució.  
  
Deu. Publicació  
Este conveni d'encàrrec de gestió serà objecte de publicació en el Diari Oficial de la Comunitat Valenciana en els termes que preveu la normativa aplicable.  
  
I en prova de conformitat, ambdós parts subscriuen este encàrrec de gestió per quadruplicat exemplar al lloc i en la data indicats en l'encapçalament.  
  
Per l'Agència Valenciana de Mobilitat: Isabel Bonig Trigueros.  
  
Per l'Ajuntament del Verger: Miguel González Bañó.